Christian Fassnacht (s. 11. marraskuuta 1993 Zürich) on sveitsiläinen jalkapalloilija, pelipaikaltaan keskikenttäpelaaja. Hän on vuodesta 2017 edustanut Sveitsin Superliigassa pelaavaa Young Boysia. Ensimmäiset pääsarjaottelunsa hän pelasi kaudella 2016–2017 Thunin joukkueessa. Hän on pelannut Sveitsin maajoukkueessa kahdeksan maaottelua ja tehnyt niissä kolme maalia lokakuusta 2018 alkaen. Hän kuuluu Sveitsin joukkueeseen kesällä 2021 pelattavissa EM-kilpailuissa.